钦定古今图书集成/明伦汇编/官常典/第098卷 > 庆靖王㮵
## 钦定古今图书集成/明伦汇编/官常典/第098卷 > 庆靖王㮵

按《明外史》本传：“庆靖王㮵，太祖第十六子，母余妃，洪
武二十四年封。生十四岁矣。二十六年，就藩宁夏，以
饷未敷，令驻庆阳北古韦州城，就延安、绥宁租赋，三
十年始建邸。王好学有文，忠孝出天性，成祖善之，令
岁一至韦州度夏。宣德初，言宁夏卑湿，水泉恶，乞仍
居韦。不许，令岁一往来如成祖时。正统初，宁夏总兵”
官史昭奏王沮边务，占灵州草场畜牧，遣使由绥德
草地往还，煽惑土达官民。章未下，或告王阅兵，造戎
器，购天文书。㮵疑皆总兵，昭为之上书，请徙国避昭。
英宗不可，贻书慰㮵。正统二年薨。子康王秩煃嗣，景
泰元年以宁夏屡被兵，乞徙内地，不许。成化五年薨。
子怀王邃。嗣，十五年薨。弟庄王邃嗣弘治四年
薨。子恭王《寘錖》嗣，十一年薨。子“定王《台浤》嗣。”